《跋胡德辉》
宋代·葛胜仲

一官三语掾，驱车大河北。饭涩羹亦稀，哦诗写胸臆。

作者非难羹，已自入阃域。邮筒远相饷，我岂今衡尺。

粗能擿陇云，亦不误雌霓。千里得行记，了了所见历。

士材有如此，磊落固易识。寄语直指公，勿作寒蝉默。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。